
**ISKANJE SIMETRIJE V NARAVI**

Kadar lahko lik, risbo ali sliko prepognemo tako, da sta oba dobljena dela popolnoma enaka, se prekrivata, rečemo, da sta SIMETRIČNA. Črta prepogiba se imenuje SIMETRALA.



Danes boš simetrijo iskal v naravi ali doma v stanovanju, če ne moreš ven.

Izdelal boš preprost pripomoček **SIMETRO-OKVIR**, ki ti bo v pomoč pri iskanju SIMETRIJE.

**Potrebuješ**: karton, vrvico, škarje, ravnilo, svinčnik

**Navodilo za izdelavo SIMETRO-OKVIRJA**:

|  |
| --- |
| **1.možnost:**  Iz kartona izrežeš kvadrat z dolžino stranice 14 cm.  3 cm od vseh 4 robov narišeš še 1 kvadrat s stranico 8 cm, ki ga izrežeš iz kartona; dobiš okvir.  Točno na sredini okvirja, na 7. cm napelješ vrvico, ki predstavlja SIMETRALO (slika 1).  **2.možnost**  Simetro-okvir je lahko poljubne velikosti. Mere si lahko izmisliš sam.  (slika 2).  ***Pri izdelavi ti lahko pomagajo starši.*** |



Slika:1 Slika:2

**SIMETRO-OKVIR** je pripravljen, zdaj pa na lov za simetrijo v naravi ali doma v stanovanju.

Raziskuj liste, cvetove, palčke, kamne, predmete v naravi ali stanovanju …

Meni je uspelo! Kako gre tebi? Je v naravi ali stanovanju kaj SIMETRIJE?



